# Ara Pacis Augustae

### A Wikipédiából, a szabad lexikonból.

Aeneas áldozata

Ara Pacis Augustae (latinul: az Augustusi Béke Oltára): Augustus Hispaniából és Galliából való hazatérése alkalmából a senatus határozata alapján a Campus Martiuson felállított, az augustusi békének szentelt monumentális oltár Rómában (épült Kr. e. 13 - Kr. e. 9 között), az Augustus-kori római művészet egyik legkiemelkedőbb alkotása. A márványépület magas pódiumon emelkedő, felül nyitott fallal zárja körül a középen álló oltárt. Falait kívül-belül reliefek díszítik. A külső fal nyugati homlokzatán a Lupercal barlangot és Aeneas áldozatát, keleti oldalán Tellus és Róma megszemélyesítését, az oldalfalakon pedig két hosszú, párhuzamos frízen az oltár felszentelésének ünnepi menetét ábrázolták. A menetben Augustus és családja, senatorok, papok és előkelőségek vesznek részt. A figurális domborművek alatti mezőt magas domborművű bukranionokra (füzérdíszes ökörkoponyák) függesztett gyümölcsfüzérek díszítik. Valamennyi dombormű, az ornamentikát is beleértve, Augustus korának eszményét hirdeti. A reliefek klasszicisztikus stílusa a görög művészet aranykorát kívánta felidézni. Ma is eredeti helyén áll, korábban múzeumokban őrzött részekből összerakva.

## [szerkesztés] Források

Művészeti lexikon (Akadémiai kiadó, Budapest, 1965)

A lap eredeti címe "http://hu.wikipedia.org../../../a/r/a/Ara_Pacis_Augustae_4309.html"

Kategóriák: Ókori műalkotások | Ókori épületek | A Római Birodalom épületei | Róma nevezetességei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Suomi
- Français
- עברית
- Italiano
- Nederlands
- Polski
- Português
- Svenska